ອິນເດຍ ຂະຫຍາຍໂຄງການ ສັກຢາວັກຊີນກັນໂຄວິດ-19 ສໍາລັບໄວລຸ້ນ ທ່າມກາງການລະ​ບາດຂອງພະຍາດໂຄວິດ ຄື້ນທີສາມ
ການລະບາດຄື້ນທີສາມ ອັນເນື່ອງມາຈາກ ໄວຣັສສາຍພັນໃໝ່ໂອໄມຄຣອນ ໄດ້ສ້າງຄວາມກັງວົນຂຶ້ນໃໝ່ ພາຍໃນປະເທດ ບ່ອນທີ່ໂຮງຮຽນໄດ້ຖືກປິດ ມາເປັນເວລາເກືອບປີເຄິ່ງ ເຊິ່ງດົນ​ນານກວ່າໝູ່ໃນໂລກ.
ປະເທດອິນເດຍ ໄດ້ຂະຫຍາຍການສັກຢາວັກຊີນກັນໂຄວິດ-19 ໃຫ້ແກ່ພວກໄວລຸ້ນ ແຕ່ອາຍຸລະຫວ່າງ 15 ຫາ 18 ປີ ການຊຸກຍູ້ດັ່ງກ່າວ ມີຂຶ້ນໃນຂະນະທີ່ອິນເດຍ ຕ້ອງຮັບມືກັບໄວຣັສໂຄໂຣນາ ຄື້ນທີ່ສາມ ອັນເນື່ອງມາຈາກສາຍພັນໂອໄມຄຣອນ ແລະບັນດາຕົວເມືອງຕ່າງໆໃນອິນເດຍ ກໍໄດ້ວາງຂໍ້ຈໍາກັດ ອອກມາໃໝ່ຫຼາຍອັນ ແອນຈະນາ ພາສຣິຊາ (Anjana Pasricha) ມີລາຍງານຈາກນະຄອນນິວເດລີ, ເຊິ່ງ ທິບສຸດາ ມີລາຍລະອຽດມາສະເໜີທ່ານ ໃນອັນດັບຕໍ່ໄປ ມັນມີຄວາມກະຕືລືລົ້ນ ແລະໂລ່ງເອິກໂລ່ງໃຈ ເມື່ອປະເທດອິນເດຍໄດ້ມີການເລີ້ມສັກຢາວັກຊີນກັນໂຄວິດ-19 ໃຫ້ແກ່ເດັກນ້ອຍໄວລຸ້ນແຕ່ອາຍຸ 15 ຫາ 18 ປີ ໃນອາທິດນີ້ ອາເຈ ເວີມາ (Ajay Verma), ນັກຮຽນທີ່ໂຮງຮຽນມັດທະຍົມປາຍແຫ່ງນຶ່ງ ກ່າວເປັນພາສາ ຮິນດີ ວ່າ: ການສັກຢາວັກຊີນສໍາລັບພວກຄົນໄວໜຸ່ມນ້ອຍ ເລີ້ມຕົ້ນຂຶ້ນທ່າມກາງການເພີ້ມຂຶ້ນ ຂອງກໍລະນີຜູ້ປ່ວຍໂຄວິດ-19 ເປັນຈໍານວນສອງເທົ່າ ໃນບັນດາຕົວເມືອງໃຫຍ່ເຊັ່ນ ນະຄອນເດລີ ແລະນະຄອນມູມໄບ ການລະບາດເກີດຂຶ້ນເປັນຄັ້ງທີສາມ ອັນເນື່ອງມາຈາກໄວຣັສສາຍພັນໃໝ່ໂອໄມຄຣອນ ໄດ້ສ້າງຄວາມກັງວົນຂຶ້ນໃໝ່ພາຍໃນປະເທດ ບ່ອນທີ່ໂຮງຮຽນໄດ້ຖືກປິດມາເປັນເວລາເກືອບປີເຄິ່ງແລ້ວ ເຊິ່ງຍາວນານກວ່າໝູ່ໃນໂລກ ແຕ່ວ່າ ຫຼັງຈາກກັບມາດໍາເນີນການຮຽນການສອນແບບໂຕຕໍ່ໂຕພາຍໃນຫ້ອງຮຽນພຽງ ບໍ່ເທົ່າໃດເດືອນ ໂຮງຮຽນກໍຈໍາເປັນຕ້ອງປິດລົງອີກຄັ້ງ ຊາເນຍ ກຸບຕາ (Sania Gupta), ນັກຮຽນທີ່ໂຮງຮຽນມັດທະຍົມປາຍແຫ່ງນຶ່ງ ກ່າວເປັນພາສາອັງກິດວ່າ: ມີການຮຽກຮ້ອງໃຫ້ມີການປົກປ້ອງໄວໜຸ່ມນ້ອຍພາຍໃນປະເທດ ເຊິ່ງມີຈໍານວນປະຊາກອນໄວລຸ້ນ ທີ່ຫຼາຍທີ່ສຸດໃນໂລກ ສອງສ່ວນສາມ ຂອງຈໍານວນປະຊາ ກອນຜູ້ໃຫຍ່ຢູ່ໃນອິນເດຍ ແມ່ນໄດ້ຮັບການສັກຢາວັກຊີນຄົບຖ້ວນແລ້ວ, ໃນຂະ ນະທີ່ 90 ເປີເຊັນ ແມ່ນໄດ້ຮັບການສັກຢາວັກຊີນເຂັມທໍາອິດ ທ່ານຈັນດຣາກັນທ໌ ລາຮາຣິຢາ (Chandrakant Lahariya), ຜູ້ຊ່ຽວຊານດ້ານສາທາລະນະສຸກກ່າວຜ່ານທາງສະໄກປ໌ວ່າ: ຄວາມພະຍາຍາມໃນການເພີ້ມການສັກຢາວັກຊີນຂຶ້ນ ໄດ້ເຮັດໃຫ້ມີຄວາມຫວັງວ່າ ອິນເດຍຈະບໍ່ພົບກັບຜົນກະທົບທີ່ຮ້າຍແຮງອັນເກີດຈາກໄວຣັສສາຍພັນເດລຕ້າໃນປີທີ່ຜ່ານມາ ເມື່ອໂຮງໝໍທີ່ເຕັມໄປດ້ວຍຄົນເຈັບຈົນລົ້ນ ແລະຕ້ອງປະສົບກັບການຂາດແຄນອັອກຊີເຈັນ ໃນເວລານັ້ນ ເກືອບທັງໝົດຂອງປະຊາຊົນພາຍໃນປະເທດ ແມ່ນຍັງບໍ່ທັນໄດ້ຮັບການສັກຢາວັກຊີນເທື່ອ ນະເວລານີ້ ບັນດາຜູ້ຊ່ຽວຊານຄາດການວ່າ ຈະມີຄວາມກົດດັນໜ້ອຍລົງ ຕໍ່ການບໍລິການຕ່າງໆທາງການແພດ ທ່ານຈັນດຣາກັນທ໌ ລາຮາຣິຢາ, ຜູ້ຊ່ຽວຊານດ້ານສາທາລະນະສຸກ ກ່າວຜ່ານທາງສະໄກປ໌ວ່າ: ນັກຮຽນບາງຄົນກ່າວວ່າ ມັນຍັງໄດ້ເພີ້ມຄວາມຫວັງໃນໝູ່ໄວລຸ້ນທັງຫຼາຍ ທີ່ຈະໄດ້ກັບຄືນໄປສູ່ສະພາວະ ທີ່ເປັນປົກກະຕິອີກຄັ້ງ ວາຣ໌ຊາ ນິຊາດ (Varsha Nishad), ນັກຮຽນມັດທະຍົມປາຍແຫ່ງນຶ່ງກ່າວເປັນພາສາ ຮິນດີ ວ່າ: ອະມິຕ ຊາຮູ (Amit Sahu), ນັກຮຽນທີ່ໂຮງຮຽນມັດທະຍົມປາຍແຫ່ງນຶ່ງກ່າວ ເປັນພາສາ ຮິນດີ ວ່າ: ຢູ່ ອິນເດຍ, ໂຮງຮຽນຖືກປິດເນື່ອງຈາກການລະບາດໃຫຍ່ ອັນໄດ້ເຮັດໃຫ້ເດັກ ນ້ອຍຈໍານວນເກືອບ 200 ລ້ານຄົນ ໄດ້ຮັບຜົນກະທົບ Ajay Verma, High School Student (in Hindi) Sania Gupta, High School Student (in English) Chandrakant Lahariya, Public Health Expert (Mandatory cg: Skype) Chandrakant Lahariya, Public Health Expert (Mandatory cg: Skype) Varsha Nishad, High School Student (in Hindi) Amit Sahu, High School Student (in Hindi)